Tulsi Ram Sharma

Tulsi Ram Sharma, Fiji ke pahila Hindustani rahaa jon ki ek wakiil banaa rahaa.  Uu Fiji ke Legislative Council me ek term talak rahaa aur tiin term talak Fiji Indian Football Association ke Pardhaan rahaa. Uu gannna ke kisan ke union, Maha Sangh ke suruu kare waala me se bhi ek rahaa, lekin uu kuch din ke baad ii union se nikal gais. 1941 me uske  Central Indian War Committee me sarkar, Hindustani logan khatir World War II me suppot kare , khatir member banawa gais rahaa. 

 Legislative Council ke member
Aapan wakiili ke parrhae ke baad, Sharma Lautoka me aapan office kholis.  1950 me Fiji ke ganna waala district ke dui union rahin, Kisan Sangh aur Maha Sangh. 1950 ke Legislative Council ke election me, A.D. Patel, North West Indian Constituency ke incumbent rahaa aur uske Maha Sangh ke samarthan rahaa, jab ki Kisan Sangh, aapan General Secretary, Ayodhya Prasad, ke kharraa kare maangat rahaa. Jab Sharma apne se kharraa hoe gais, tab Ayodhya Prasad apne ke ii election se nikal gais kaahe ki uu Patel ke virodhi vote ke split nai kare maangat rahaa. Ii rakam se, Kisan Sangh ke support se, Sharma, Patel ke  2340 votes to 1850 votes se harae diis. Election ke baad uu, apne ke neutral declare kar diis, jiise Kisan Sangh khusi nai rahaa aur aapan support usse hatae liis. 

 Fiji Indian Football Associationke Pardhaan 
Tulsi Ram Sharma, Fiji Indian Football Association ke duusra pardhaan rahaa aur tiin term talak  ii position me rahaa: 1940 - 1945, 1948 – 1950, and 1954. Uske netagiri ke niche Fiji ke sab district me Football Association banaa. Uu sab jaat ke log ke Football Association ke join kare ke encourage karat rahaa. 

References

 Bibliography 
 A.P. Sharma, Farmers Struggle in Fiji: a History of Fiji Kisan Sangh, Vicas Press, Lautoka, Fiji, 1962
 M. Prasad, Sixty Years of Soccer in Fiji 1938 – 1998: The Official History of Fiji Football Association, Fiji Football Association, Suva, 1998

Category:Fiji ke Hindustani leader
Category:Fiji ke Legislative Council ke member
Category:Fiji ke Hindu log